สลด แก๊งทรชนในแอฟริกาใต้ข่มขืนหญิง ต่อหน้าแฟนหนุ่ม ก่อนจับชายโยนลงบึงดับอนาถ
เกิดเหตุสุดช็อกในแอฟริกาใต้แก๊งคนร้ายสุดโหด ข่มขืนหญิงสาวต่อหน้าแฟนหนุ่มและเพื่อนชายขณะเดินเล่นกันที่สวนสาธารณะตอนใกล้ค่ำ หนำซ้ำ ยังหันมาทำร้ายร่างกายชายทั้งสอง ก่อนจับโยนลงบึง จมน้ำดับสลด ด้านตำรวจแอฟริกาใต้เร่งติดตามจับกุมกลุ่มคนร้ายก่อคดีสะเทือนขวัญ ,เมื่อ 19 ต.ค.58 เว็บไซต์ เดอะ มิร์เรอร์ ออนไลน์ รายงานเกิดเหตุการณ์สุดโหดและน่าสะเทือนใจอย่างยิ่ง กับหญิงสาว 2 คน และแฟนหนุ่มอีก 2 คน เมื่อต้องประสบเหตุร้ายไม่คาดฝัน ขณะคนทั้ง 4 กำลังเดินเล่นช่วงใกล้ค่ำ อยู่ในสวนสาธารณะ โรเดส ปาร์ก ในเมืองเคนซิงตัน ประเทศแอฟริกาใต้ เมื่อต้องมาเจอถูกกลุ่มคนร้ายซึ่งมีมีดและปืนเป็นอาวุธเข้ามาทำร้าย โดยกลุ่มชายฉกรรจ์ได้ข่มขืนหญิงสาวคนหนึ่งต่อหน้าต่อตาแฟนหนุ่มของเธอ หลังจากนั้น ยังได้หันมาทำร้ายชายหนุ่ม 2 คนจนได้รับบาดเจ็บ ก่อนจับชายทั้งคู่โยนลงบึงน้ำในสวนสาธารณะ จนทำให้จมน้ำเสียชีวิตอย่างสุดสลด,เหตุการณ์ดังกล่าวสร้างความสะเทือนใจให้แก่ชาวแอฟริกาใต้อย่างมาก และสื่อท้องถิ่นในแอฟริกาใต้ รายงานข่าวครึกโครม โดยนักประดาน้ำของสำนักงานตำรวจในพื้นที่ ได้พบศพชายทั้งสองคนที่จมน้ำอยู่ในทะเลสาบของสวนสาธารณะโรเดส ปาร์ก โดยคนหนึ่งมีอายุ 25 ปี และอีกคนอายุ 32 ปี เมื่อเช้าวันเสาร์ที่ 17 ต.ค.ที่ผ่านมา ขณะที่ตอนนี้ยังไม่แน่ชัดว่า หญิงสาวที่ถูกข่มขืน ยังโดนกลุ่มคนร้ายบังคับให้เธอดูเหตุการณ์สุดโหด ที่แฟนหนุ่มและเพื่อนชายโดนจับโยนลงบึงน้ำหรือไม่,ด้านโฆษกสำนักงานตำรวจคลีฟแลนด์ แถลงกว่า ชายเคราะห์ร้ายที่เสียชีวิต 2 คน พร้อมแฟนสาวของเขาได้เดินเล่นอยู่ในสวนสาธารณะโรเดส ปาร์ก เมื่อตอน 18.30 น. ของวันที่ 16 ต.ค. ขณะถูกกลุ่มชายฉกรรจ์เข้ามาทำร้าย โดยขณะนี้ เจ้าหน้าที่ตำรวจกำลังติดตามกลุ่มคนร้ายสุดเหี้ยม จากรอยนิ้วมือและหลักฐานในที่เกิดเหตุ ขณะที่ ทางสำนักงานตำรวจในแอฟริกาใต้ยังได้ขอร้องให้ประชาชนที่ทราบเบาะแสของแก๊งทรชนกลุ่มนี้โทรศัพท์แจ้งเข้ามาที่เบอร์สายด่วนตลอด 24 ชั่วโมง.
เกิดเหตุสุดช็อกในแอฟริกาใต้แก๊งคนร้ายสุดโหด ข่มขืนหญิงสาวต่อหน้าแฟนหนุ่มและเพื่อนชายขณะเดินเล่นกันที่สวนสาธารณะตอนใกล้ค่ำ หนำซ้ำ ยังหันมาทำร้ายร่างกายชายทั้งสองก่อนจับโยนลงบึง จมน้ำดับสลด ตำรวจแอฟริกาใต้เร่งติดตาม
ข่มขืนหญิงต่อหน้าแฟน,สวนสาธารณะโรเดส ปาร์ก,แอฟริกาใต้,เมืองเคนซิงตัน,แก๊งคนร้าย,โยนลงสระ,โยนผู้ชายลงสระ,ฆาตกรรม,ฆ่าโหด,จมน้ำตาย,ข่าว,ไทยรัฐออนไลน์,ข่าวต่างประเทศ,ข่มขืน,แอฟริกา,โยนคนลงน้ำ,ฆาตกรรมแฟนหนุ่ม,อุกอาจ,แก๊งทรชน